Miljoene e-tolskyfies soek nog eienaarsDie Suid-Afrikaanse Padagentskap (Sanral) sit met meer as 1,4 miljoen e-tolskyfies wat nog nie verkoop is nie, het Dipuo Peters, minister van vervoer, Dinsdag gesê. “Sanral het sowat 2 107 000 e-tolskyfies oor die afgelope drie jaar bekom. ŉ Totaal van 1 427 900 moet nog geallokeer word,” het sy in ŉ geskrewe antwoord aan die parlement gesê. Die syfers dui daarop dat 679 100 e-tolskyfies verkoop is. Nazir Ali, die uitvoerende hoof van Sanral, het ses weke gelede gesê 600 000 e-tolskyfies is al in sirkulasie. Peters het gesê Sanral het nagenoeg R25.3 miljoen tussen Januarie en Oktober spandeer aan advertensieveldtogte om motoriste aan te moedig om e-tolskyfies aan te skaf. In November en Desember verlede jaar het Sanral R11.3 miljoen aan advertensiekostes spandeer.